Naziv obveznika: COOR Podravsko sunce Broj RKP-a: 23938

Sjedište obveznika: Koprivnica Razdjel: 000

Adresa: Hercegovačka 1 Razina: 31

OIB: 79151495340 Šifra grada: 201

MB: 01786067 Šifra djelatnosti: 8520

IBAN Grada: HR55 2386 0021 8201 0000 5 Šifra škole: 06-037-004

**BILJEŠKE UZ FINANCIJSKE IZVJEŠTAJE ZA 2023. GODINU**

**I - Bilješke uz obrazac PR-RAS (Izvještaj o prihodima i rashodima)**

1. Šifra 6361 – Tekuće pomoći PK iz proračuna koji im nije nadležan

Struktura pomoći iz nenadležnih proračuna je slijedeća:

* MZO za COP 817.082,18 €
* MRMSOSP za RPA 67.817,03 €
* MRMSOSP za RRP 714,20 €
* MZO za Vrtić 8.720,00 €
* MZO za Školu 225.697,39 €
* KKŽ za Logopediju 25.119,08 €
* KKŽ za Školu 650,00 €
* Općine za Vrtić 17.904,62 €
* Općine za Školu 13.220,60 €

1. Šifra 6362 – Kapitalne pomoći PK iz proračuna koji im nije nadležan

Ukupan iznos dobiven je od MZO i to 282,69 € za udžbenike za učenike i 237,00 € za nabavu lektire za školsku knjižnicu.

1. Šifra 6381 – Tekuće pomoći temeljem prijenosa EU sredstava

Odnosi se na dvije uplate Agencije za mobilnost i EU fondove iz programa mobilnosti u EU.

1. Šifra 6391 – Tekući prijenosi između PK istog proračuna

Radi se o dijelu prihoda za financiranje rada pomoćnika u nastavi, i to od nacionalnog sufinanciranja s udjelom od 13% što iznosi 6.534,79 € za aktivnost Odjek V i 4.347,25 € za aktivnost Odjek VI te financiranju školske sheme voća i povrća od 420,71 €.

1. Šifra 6393 – Tekući prijenosi između PK istog proračuna temeljem EU sredstava

Ovaj prihod predstavlja udio EU sredstava u financiranju rada pomoćnika u nastavi (72% od ukupnih) i za aktivnost Odjek V to iznosi 36.192,67 €, a za aktivnost Odjek VI je to 24.077,04 €.

1. Šifra 6526 – Ostali nespomenuti prihodi

Ovi prihodi sadržavaju uplate za prehranu u školskoj kuhinji od učenika u produženom boravku i zaposlenika što iznosi 3.205,25 € i od roditelja/skrbnika polaznika vrtića od 4.979,02 € te za pruženu uslugu rane razvojne podrške od 3.000,00 € (od svibnja 2023.).

Na ovoj poziciji sadržani su još i prihod od osiguratelja za refundaciju štete na kombi vozilu u iznosu od 353,97 € i prihod iz DP od 371,00 € za naknade troškova rada na maturama.

1. Šifra 6614 – Prihodi od prodaje proizvoda i robe

Od predanog miješanog starog papira ostvareno je 271,77 €, dok je učenička zadruga prihodovala 228,28 €, a novost je prihod za isporučenu električnu energiju (solarna elektrana od 08.9.2023.) od 110,26 €.

1. Šifra 6615 – Prihodi od pruženih usluga

Odnose se na naplaćene zakupe za prostorije u zgradi Centra koje koriste tri udruge civilnog društva, što godišnje iznosi 597,24 € odnosno 49,77 € mjesečno.

1. Šifra 6631 – Tekuće donacije

Od ukupno primljenih 2.727,39 € donirano je od fizičkih osoba 1.209,77 €, od neprofitnih organizacija (HŠSS) 238,86 € i od trgovačkih društava 1.279,06 €.

1. Šifra 6711 – Prihodi iz nadležnog proračuna za financiranje rashoda poslovanja

Ovaj iznos je viši od prošlogodišnjeg pri čemu je udio izvornih prihoda osnivača iznosio 207.122,40 €, što je za 33,13% iznad lanjskog, a udio decentraliziranih sredstava 67.637,68 € što je za 22,38% više od lani.

1. Šifra 6712 – Prihodi iz nadležnog proračuna za financiranje rashoda za nabavu NFI

Kod nabave nefinancijske imovine iznos od 2.008,45 € odnosi se na elektro priključenje za solarnu elektranu, za što je ranije predujmljeno plaćanje knjiženo na teret komunalne naknade kao posebnog izvora financiranja.

1. Šifra 311 – Plaće (bruto)

Rashodi bruto plaća su ukupno godišnje porasli 16,0 % na razini cijele ustanove, i to prema slijedećoj strukturi (po aktivnostima):

1. Škola (COP) za 12,49 %; 2023./2022. = 659.078,42 € / 585.888,51 €
2. Pomoćnici u nastavi za 16,12%; 2023./2022. = 70.160,85 € / 60.420,98 €
3. Vrtić za 28,83%; 2023./2022. = 76.283,66 € / 59.211,40 €
4. Rana intervencija za 7,25%; 2023./2022. = 39.700,24 € / 37.018,76 €
5. RPA za 24,63%; 2023./2022. = 58.856,21 € / 47.223,90 €
6. Logopedija za 63,65%; 2023./2022. = 39.259,36 € / 23.989,47 €
7. Slobodne aktivnosti za 65,28%; 2023./2022. = 1.845,36 € / 1.116,47 €

Općenito rast bruto plaća je rezultat povišenja osnovice po svim radnim mjestima, s obzirom da se za sve zaposlenike primjenjuje ista osnovica i isti propis o koeficijentu složenosti tj. Uredba o nazivima radnih mjesta i koeficijentima složenosti poslova u javnim službama. Zaposleni u vrtiću i ranoj intervenciji primaju također dodatak od 17% na neposredan rad jednako kao i učitelji po čl. 13. Kolektivnog ugovora za osnovno školstvo.

Uz navedeno, najveća relativna povećanja su kod Vrtića i Logopedije, kao rezultat novog zapošljavanja, a kod slobodnih aktivnosti je to veći broj odrađenih sati učitelja u izvan nastavnim aktivnostima učenika.

1. Šifra 312 – Ostali rashodi za zaposlene

Struktura ostalih rashoda za zaposlene u 2023. godini je slijedeća:

* Nagrade (jubilarne) 6.155,48 €
* darovi (božićnice i darovi djeci) 24.600 €
* otpremnine 32.647,06 kn
* pomoći 3.434,10 €
* regres za godišnji odmor 15.796,36 €
* ostali nenavedeni rashodi 9.370,53 €

1. Šifra 313 – Doprinosi na plaće

Posljedično rastu bruto plaća, u tom omjeru je zabilježen i rast doprinosa na plaću ( 16,5% za obvezno zdravstveno osiguranje).

1. Šifra 3211 – Službena putovanja

Po osnovi troškova službenih putovanja u 2023. godini isplaćeno je 2.356,35 € domaćih dnevnica, naknada za prijevoz u zemlji 2.626,11 €, te 1.010,15 € za smještaj.

1. Šifra 3212 – Naknade za prijevoz (na i s posla)

Naknade prijevoza za dolazak/odlazak na posao su iznosile po aktivnostima kako slijedi:

* Škola (COP) 16.081,11 €
* Pomoćnici 5.373,20 €
* RPA 2.176,76 €
* Logopedija 3.298,99 €
* Vrtić 3.505,40 €

1. Šifra 3213 – Stručno usavršavanje zaposlenika

Znatno smanjenje prema prošlogodišnjem je zbog svih troškova u aktivnosti Erasmus+ od 2.726,90 € u odnosu na lanjskih 7.827,00 € , dok je u vrtiću ovih troškova bilo u iznosu od 1.460,00 €, u školi 880,00 €, u RPA 80,00 €, a uz nabrojano još i 1.720,00 € na teret sredstava iz donacija.

Kod pomoćnika u nastavi ovi troškovi su iznosili su 282,04 €.

1. Šifra 3221 – Uredski materijal i ostali materijalni rashodi

Struktura ovih rashoda je slijedeća:

* uredski materijal 2.717,85 €
* literatura 344,97 €
* materijal i sredstva za čišćenje 2.950,54 €
* materijal za higijenske potrebe 3.199,59 €
* ostali materijal 591,48 €

1. Šifra 3222 – Materijal i sirovine

Najvećim dijelom se odnose na namirnice za školsku kuhinju, a samo malim dijelom na namirnice i materijale za nastavu, rad u RPA i rad u vrtiću. Porast rashoda od cca 20% prema lani je najvećim dijelom zbog povišenja nabavnih cijena namirnica.

1. Šifra 3223 – Energija

Financijska struktura potrošnje energenata je slijedeća:

* el. energija 8.847,54 €
* plin 7.536,10 €
* motorni benzin 209,98 €

U odnosu na prošlu godinu zadržana je financijska razina ovih troškova, zbog stabilnih cijena struje i plina i temperaturno blažih zimskih mjeseci.

1. Šifra 3225 – Sitni inventar i auto gume

Znatno manji iznos je zbog manjih nabavki raznih predmeta didaktike u odnosu na lani, a koji se zbog manje pojedinačne vrijednosti svrstavaju u sitan inventar, a ne kao nekad u dugotrajnu nefinancijsku imovinu.

1. Šifra 3231 – Usluge telefona, pošte i prijevoza

Struktura ovih rashoda je slijedeća:

* fiksna telefonija 944,86 €
* mobilna telefonija 2.396,91 €
* poštarina 394,00 €
* prijevoz učenika 178.301,74 €

Najveća razlika u odnosu na prošlu godinu je kod prijevoza učenika što je lani iznosilo 146.186,15 €, dakle, 22% manje, a razlog je povišenje cijene usluge prijevoznika.

1. Šifra 3232 – Usluge tekućeg i investicijskog održavanja

Ove godine je na održavanje građevinskog objekta utrošeno 23.864,35 €, na održavanje opreme 674,34 € i na vozila 2.631,46 €. Najveći pojedinačni troškovi se odnose na zamjenu podova u 5

prostorija/učionica u iznosu od 8.924,48 € i bojanje zidova i stropova u prostorijama škole (cca 700 kv. m.) i vrtića (243 kv. m) od ukupno 7.733,92 €.

1. Šifra 3234 – Komunalne usluge

Ukupno je zabilježen pad rashoda, za opskrbu vodom je utrošeno 2.982,89 €, za odvoz otpada 3.286,76 €, uslugu deratizacije 69,68 € te za dimnjačarske usluge 562,00 €.

1. Šifra 3236 – Zdravstvene usluge

Najvećim dijelom odnose se na sistematske preglede zaposlenika od 5.396,52 € (na teret Proračuna Grada), a ukupno je za zdravstvene preglede utrošeno 5.946,47 € i za laboratoriske usluge (ZJZ KKŽ) 800,20 €.

1. Šifra 3238 – Računalne usluge

Visok rast u odnosu na lani je zbog plaćanja usluge riznice izravno davatelju usluge po mjesečnim računima, što je počelo s početkom ove godine i iznosilo 3.950,21 €.

1. Šifra – Ostale usluge

Gotovo udvostručen rast na ovoj stavki je zbog troškova izrade monografije Centra, pa je tako za predmetne grafičke i tiskarske usluge plaćeno 6.105,00 €.

1. Šifra 3293 – Reprezentacija

Znatan rast je zbog obilježavanja jubileja Centra povodom čega je organiziran domjenak za uzvanike u gradskom hotelu „Podravina“ što je koštalo 1.285,56 €.

1. Šifra 3296 – Troškovi sudskih postupaka

Radi se o parničnim troškovima po sudskim presudama po tužbama zaposlenika za naknadu razlike plaća iz prošlih godina, pri čemu je u ovoj godini plaćen samo jedan takav trošak (po žalbi zaposlenice Škole).

1. Šifra 3299 – Ostali nespomenuti rashodi poslovanja

Najveći pojedinačni troškovi se odnose na izlete učenika za što je prijevoznicima plaćeno 1.547,00 €, a potom za trošak izrade brošure „Solitarne pčele“ od 325,00 € i za članarinu Eko-škole od 292,00 €.

1. Šifra 3722 – Naknade građanima i kućanstvima u naravi

Odnosi se na radne bilježnice i udžbenike koji nisu za višegodišnju upotrebu, što se daju učenicima, a koje, za razliku od udžbenika trajnog karaktera, ne financira nadležno ministarstvo, pa su oni plaćeni iz vlastitih prihoda, a to je iznosilo više nego prošle godine.

1. Šifra X001 – Višak prihoda poslovanja

Na ovoj poziciji obrazac automatizmom iskazuje višak prihoda od poslovanja za tekuću godinu, kao razliku ostvarenih prihoda od poslovanja i izvršenih rashoda poslovanja. Podatak je zbirni i sadrži ostvarene viškove i manjkove po svim izvorima financiranja.

1. Šifra 96 – Obračunati prihodi poslovanja – nenaplaćeni

Obračunati nenaplaćeni prihodi sadrže potraživanja od MZO za prijevoz i nastavna sredstva za 12/2023. od 13.875,27 €, od MRMSOSP za aktivnost RPA od 5.423,21 € i aktivnost RRP od 851,10 €, za polazak vrtića od općine Molve od 1.208,00 €, potraživanja od fizičkih osoba za sufinanciranje školske kuhinje, polaska vrtića i rane razvojne podrške od 1.150,34 € kn i za predani stari papir Unijapapiru, Zg, od 61,00 €.

1. Šifra 4241 – Knjige

Iskazani iznos je zbroj vrijednosti novonabavljenih udžbenika od 282,69 € koji se daju učenicima na korištenje i nabave slikovnica, knjiga i priručnika za školsku knjižnicu od 486,69 €.

1. Šifra 451 – Dodatna ulaganja na građevinskim objektima

Iskazan je trošak naknade za elektro priključenje za vlastitu solarnu elektranu.

1. Šifra Y002 – Manjak prihoda od nefinancijske imovine

Obrazac automatski izračunava tekući manjak od nefinancijske imovine što je zbirni iznos manjkova po svim izvorima financiranja, a predstavlja zbroj svih rashoda za nefinancijsku imovinu s obzirom da nema prihoda od iste, što je pravilo u svakoj godini.

1. Šifra X005 – Višak prihoda

Automatski se prikazuje razlika ukupno iskazanog viška od poslovanja od 26.915,85 € i manjka prihoda od nefinancijske imovine od 2.777,66 € u tekućoj godini.

1. Šifra Y006 – Manjak prihoda za pokriće u slijedećem razdoblju

Iskazani podatak je razlika prenesenog manjka i tekućeg viška prihoda od poslovanja i umanjeno za tekući manjak prihoda od nefinancijske imovine.

1. Šifra 19 - Aktivna vremenska razgraničenja

Iznos ove pozicije čine kontinuirani rashodi budućeg razdoblja, a to su plaće i putni troškovi za 12/2023. za zaposlenike škole, vrtića i RPA. Za pomoćnike, logopedinje i zaposlenice u ranoj intervenciji ovi rashodi terete tekuću godinu.

**II - Bilješke uz obrazac BILANCA**

1. Šifra 0221 – Uredska oprema i namještaj

U 2023. godini izvršen je prijenos imovine od drugih proračuna, i to jednog računala od osnivača nabavne vijednosti 775,76 €, više računalne opreme od SDURDD nabavne vrijednosti 2.148,66 € i razne računalne opreme (tableti, laptop i projektor) od MZO ukupne nabavne vrijednosti 13.425,71 €. Usklađenje računa Glavne knjige sa analitikom dugotrajne imovine iznosilo je 0,16 € umanjenja.

1. Šifra 02922 – Ispravak vrijednosti postrojenja i opreme

Godišnji ispravak vrijednosti opreme po propisanim stopama zajedno s obračunatim ispravkom vrijednosti dobivene imovine (računalna oprema) iznosio je 32.129,24 €. Na početnom stanju je izvršena korekcija zbog eurskog zaokruživanja od 0,19 € povećanja.

1. Šifra 02923 – Ispravak vrijednosti prijevoznih sredstava

Za kombi vozilo Opel Vivaro i osobni auto Renault Twingo ispravak vrijednosti je iznosio 7.471,09 € uz 1 cent povećanja radi usklađenja početnog stanja, dok je za VW kombi ispravak vrijednosti obračunat u cijelosti već ranije.

1. Šifra 0241 - Knjige

Kupnja knjižne građe za knjižnicu iznosila je 486,52 € i uz to je dobiveno knjiga nabavne vrijednosti 277,00 €, a vrijednost novih udžbenika danih učenicima na korištenje je 282,69 €. Usklađenje sa analitikom zbog preračunavanja pojedinačnih kunskih iznosa u eurske izvršeno je sa 0,23 € smanjenja na početnom stanju.

1. Šifra 02924 – Ispravak vrijednosti knjiga

Godišnji iznos ispravka vrijednosti po propisanoj stopi od 20% za knjige iznosio je 1.571,34 € plus 9,23 € ispravka vrijednosti dobivenih knjiga (za dva mjeseca), a usklađenje na početnom stanju je iznosilo 1,08 € povećanja.

1. Šifra 042 i 049 – Sitni inventar i auto gume u upotrebi

Od iskazanog iznosa na sitni inventar se odnosi 21.305,51 €, od čega je nabava u tekućoj godini iznosila 4.516,49 €, a na auto gume u upotrebi 1.903,71 €, od čega se na ovogodišnju nabavu odnosi 380,00 €, a sve se jednakratno otpisuje u cijelosti prilikom nabave odnosno stavljanja u upotrebu.

1. Šifra 124 – Potraživanja za više plaćene poreze

Odnosi se na potraživanje za više plaćeni porez na dohodak iskazan po godišnjem obračunu pri zadnjoj isplati plaća u 2023. godini.

1. Šifra 129 - Ostala potraživanja

Iznos od 8.566,18 € odnosi se na potraživanja od HZZO za neprebijene i neisplaćene iznose bolovanja na teret Zavoda.

1. Šifra 1636 – Potraživanja iz nenadležnog proračuna

Ova potraživanja se odnose na: Ministarstvo rada, mirovinskog sustava, obitelji i socijalne politike od 6.274,31 € za poludnevni boravak i ranu razvojnu podršku za 12/2023., Ministarstvo znanosti i obrazovanja od 13.875,27 € za troškove prijevoza učenika i nastavna sredstva za 12/2023. i Općinu Molve od 1.208,00 € za polazak vrtića jednog djeteta za period 9-12/2023.

1. Šifra 165 – Potraživanja po posebnim propisima

Odnosi se na sufinanciranje cijene usluge, a sastoji se od potraživanja za školsku kuhinju od 43,87 €, za polazak vrtića od 250,88 € i ranu razvojnu podršku od 855,59 €.

1. Šifra 167 – Potraživanja za prihode iz proračuna

Iskazani iznos su svi namjenski i vlastiti prihodi, kumulirani iz svih prethodnih kao i tekuće godine, a neutrošeni do kraja 2023. godine.

1. Šifra 193 – Kontinuirani rashodi budućih razdoblja

Odnosi se na plaće zaposlenika i naknade za prijevoz na i s posla za 12/2023. i to za: školu (COP) 70.260,76 €, vrtić 9.036,26 € i RPA 6.187,69 €.

1. Šifra 231 – Obveze za zaposlene

Iznos je zbroj obveza za bruto plaće svih zaposlenih i bolovanja na teret HZZO za 12/2023.

1. Šifra 232 – Obveze za materijalne rashode

Sadrže naknade za prijevoz zaposlenicima za 12/2023. od 2.482,63 €, obvezu isplate za pratnju učenika za 12/2023. od 4.678,85 €, te obveze prema dobavljačima za neplaćene račune u visini od 39.861,52 €. Na koncu godine ostalo je 47 računa dobavljača za plaćanje u novoj godini, dok je to lani bilo svega 28 računa sa znatno manjim ukupnim iznosom, pa je to razlog iskazanog indeksa od 111,2.

1. Šifra 239 – Ostale tekuće obveze

Obveza za povrat u Državni proračun od 8.255,66 € je za neprebijeni iznos bolovanja na teret HZZO.

1. Šifra 9111 – Vlastiti izvori iz proračuna

Vlastiti izvori iz proračuna povećani su tijekom godine za vrijednost nabavljene (kupljene i dobivene) dugotrajne imovine od 5.496,13 €, a smanjeni za godišnji ispravak vrijednosti nefinancijske imovine od 20.866,47 € i za sadašnju vrijednost triju otpisanih stavki po godišnjem popisu imovine u visini od 20,28 €. Kako je iznos ispravka vrijednosti znatno iznad vrijednosti imovine stečene u 2023. to je došlo do godišnjeg smanjenja vlastitih izvora iz proračuna za 15,4%. Zbog zaokruživanja pri preračunavanju kune u euro smanjena je aktiva i pasiva bilance stanja, pa je na početnom stanju knjiženo 0,35 € smanjenja nabavne vrijednosti dugotrajne imovine i 1,28 € povećanja njenog ispravka vrijednosti.

1. Šifra 9112 - Ostali vlastiti izvori

Smanjenje je za 8.643,46 €, što predstavlja iznos godišnjeg ispravka vrijednosti (koji je dobiven srazmjerno udjelu ostalih izvora u ukupnim), a povećanje samo za 249,52 € što je vrijednost knjiga (slikovnica) kupljenih iz sredstava donacija. Rezultat je godišnje smanjenje na ovom kontu za 21,3%.

1. Šifra 92221 – Manjak prihoda poslovanja

Čini ga saldo prenesenog manjka iz prošle godine od 44.674,82 € koji uključuje knjižene promjene tijekom godine i ostvarenog viška prihoda od poslovanja u 2023. godini od 24.387,71 € (nakon obvezne korekcije rezultata od 2.528,14 €). Na početnom stanju izvršene su tri korekcije od po 1 cent, dvije u korist viška od vlastitih prihoda i jedna na teret tog viška radi razlika u zaokruživanju kod prijenosa obveza, a višak je još povećan za 1 cent radi više prenesenog ispravka vrijednosti sitnog inventara. Tako je ukupan rezultat ovih korekcija 2 centa povećanja viška po tom izvoru.

1. Šifra 92222 – Manjak prihoda od nefinancijske imovine

Iznos od 249,52 € je preostao nakon obvezne korekcije rezultata za utrošene kapitalne prihode u 2023. godini, te predstavlja manjak prihoda za pokriće u slijedećem razdoblju (odnosi se na kupnju knjiga/slikovnica financiranu iz tekućih donacija).

1. Šifra 96 – Obračunati prihodi poslovanja

Odgovara zbroju šifri 1636, 165 i 166.

1. Šifra 996 – Izvanbilančni zapisi

Na kontu izvanbilančnih zapisa došlo je do povećanja od 41.817,96 €. S jedne strane došlo je do isknjiženja iznosa od 15.406,38 € za ranije spomenuti prijenos imovine (od SDURDD i MZO), a s druge do uknjiženja triju novih iznosa tuđe imovine dobivene na korištenje i to: 2.710,90 € za 5 laptopa za učenike od CARNET-a (projekt e-Škole), 53.506,96 € za asistivnu tehnologiju i licence (projekt ATTEND), također od CARNET-a, i 1.006,48 € za kontejner za tekstil od Grada Koprivnice.

1. Popis sudskih sporova u tijeku

|  |  |  |  |
| --- | --- | --- | --- |
| Opis prirode spora | Tužitelj | Procjena financijskog učinka | Procijenjeno vrijeme odljeva |
| Razlike plaća iz prošlih godina | Zaposlenica u vrtiću | 995,42 € | 2024. godina |
|  |  |  |  |

**III - Bilješke uz obrazac RAS-funkcijski (Izvještaj o rashodima prema funkcijskoj klasifikaciji)**

1. Šifra 0911 – Predškolsko obrazovanje

U programu predškolskog odgoja, kojemu uz vrtić pripada i rana razvojna podrška, izvršeni su rashodi od 149.052,31 € što je za 9,7% više od prošlogodišnjih. Razlog za to povećanje je najvećim dijelom u porastu plaća čemu je pridonijelo i novo zapošljavanje (njegovateljica u vrtiću).

1. Šifra 0912 – Osnovno obrazovanje

Za ukupan program osnovnog obrazovanja, u što su prema programskoj klasifikaciji određenoj od strane osnivača, uz školstvo, svrstane i aktivnosti RPA i logopedije (socijalne usluge), Centar je izvršio prikazane ukupne rashode od 1.167.258,74 €. Ovaj iznos je viši od prošlogodišnjeg za 13,9% uglavnom zbog povećanja rashoda za plaće, ali i rasta cijena općenito, posebno usluga prijevoza učenika. Od navedenog zbirnog iznosa na osnovni program odnosi se 70.879,00 € (sredstva decentralizacije), a sve ostalo na dodatne programe odgoja i obrazovanja.

1. Šifra 096 – Dodatne usluge u obrazovanju

Rashodi za ove usluge obuhvaćaju iznos troškova za prijevoz učenika od 178.097,61 €, uglavnom na teret MZO, ali i uz sufinanciranje općina (13.220,60 €) i osnivača (8.600,00 €) i troškove prehrane u školskoj kuhinji od 26.619,13 €, također većinom na teret MZO i dijelom sufinancirano od strane korisnika te od nacionalnog sufinanciranja kroz školsku shema voća i povrća.

**IV - Bilješke uz obrazac P-VRIO (Izvještaj o promjenama u vrijednosti i obujmu imovine i obveza)**

1. Šifra P003 - Promjene u vrijednosti imovine: Proizvedena dugotrajna imovina

Iskazani iznos od 20,28 € predstavlja otpisanu sadašnju vrijednost triju predmeta za rashodovanje po godišnjem popisu imovine i obveza.

1. Šifra P018 – Promjene u obujmu imovine: Proizvedena dugotrajna imovina

Povećanje obujma imovine od 4.976,44 € predstavlja imovinu dobivenu od osnivača u vrijednosti 784,95 € (računalo i knjige), od nadležnog ministarstva u vrijednosti 2.976,68 € (računalna oprema) i od Središnjeg državnog ureda za razvoj digitalnog društva 1.214,81 € (računalna oprema).

1. Šifra P029 – Promjene u obujmu imovine: Potraživanja za prihode poslovanja

Iskazano smanjenje u iznosu od 65,30 € sadrži otpisana potraživanja od fizičkih osoba za prehranu u školskoj kuhinji (za dvoje učenika) po Odluci o rashodovanju i isknjiženju sredstava i opreme i otpisu potraživanja, a na prijedlog popisnog povjerenstva.

**V - Bilješke uz obrazac OBVEZE (Izvještaj o obvezama)**

1. Šifra V001 – Stanje obveza 1. siječnja

Iskazano stanje odgovara stanju na Šifri V006 lanjskog Izvještaja o obvezama kao i stanju na Šifri 2 u obrascu Bilanca za 2022, uz razliku od 1 centa smanjenja obveze zbog eurskog zaokruživanja.

1. Šifra V002 – Međusobne obveze proračunskih korisnika, nedospjele

Iznos od 8.255,66 € predstavlja obvezu za povrat u DP po osnovi isplaćenih bolovanja na teret HZZO koja se izvršava prebijanjem sa potraživanjima od HZZO, a po obavijesti Državne riznice.

1. Šifra ND23 - Obveze za rashode poslovanja, nedospjele

Stanje nedospjelih obveza za rashode poslovanja čine obveze za plaće za 12/2023. od 103.983,10 €, za naknade za prijevoz na i s posla za 12/2023. od 2.482,63 €, za isplatu pratitelja učenika za 12/2023. u visini od 4.678,85 € te preostali iznos od 39.861,52 € čine nedospjeli računi dobavljača za materijalne rashode.

U Koprivnici, 31. siječnja 2024.

Bilješke sastavio: Zakonski predstavnik:

Voditelj računovodstva Ravnateljica

Nikola Đurica, dipl. oec. Radmila Popović, mag. rehab. educ.